भिण्ड के निराला रंग बिहार प्रांगण में आयोजित हुए इस गरिमामयी समारोह में जिले के 119 शहीदो की वीर नारियों एवं उनके परिजनो को सम्मानित किया गया। मुख्यमंत्री ने मंच से इनमें से 70 से अधिक वीर नारियों एवं शहीदो के परिजनों को शॉल श्रीफल, सम्मान-पत्र एवं उपहार भेंट कर सम्मानित किया। वीर भोग्या वसुंधरा का चंबल अंचल वो भू-भाग है, जहाँ के जांबाज सबसे ज्यादा शहीद हुए हैं। चंबल संभाग के भिण्ड जिले में शहीदों की संख्या सर्वाधिक है। इसीलिए मुख्यमंत्री शिवराज सिंह चौहान स्वयं भिण्ड के समारोह में शहीदों के परिजनों का सम्मान करने पहुंचे। प्रदेश के अन्य जिला मुख्यालयों पर केन्द्रीय एवं राज्य सरकार के मंत्रिगण व अन्य जनप्रतिनिधिगण एवं वरिष्ठ अधिकारियों की मौजूदगी में सम्मान समारोह आयोजित हुए।